

# JÕELÄHTME VALLAVALITSUS

Päästeamet 31.03.2025 nr 6-4/1682

**Neeme küla Tanuma tee 29, Ajataguse tee 51 maaüksuste ja lähiala (endise nimega Laigari 1 maaüksuse ja lähiala) detailplaneering**

Teavitame teid, et Jõelähtme Vallavalitsus on kehtestanud 20.03.2025 korraldusega nr 218 Neeme küla Tanuma tee 29, Ajataguse tee 51 maaüksuste ja lähiala (endise nimega Laigari 1 maaüksuse ja lähiala) detailplaneeringu.

Detailplaneering algatati Jõelähtme Vallavalitsuse 28.05.2015 korraldusega nr 404. Võrreldes detailplaneeringu algatamise ajaga muutus detailplaneeringu koostamise käigus planeeritav ala. Muutunud planeeringualasse (suurusega ca 1,9 ha) on haaratud Tanuma tee 29 (katastritunnusega 24505:001:0288), Ajataguse tee 51 (katastritunnusega 24505:001:0289) ja Ajataguse tee T22 (katastritunnusega 24501:001:1747) maaüksused.

Detailplaneeringuga moodustatakse Tanuma tee 29 maaüksusest kaks elamumaa krunti. Ajataguse tee 51 maaüksuse sihtotstarve muudetakse elamumaaks. Detailplaneeringuga on ette nähtud Ajataguse tee T22 maaüksuse jagunemine transpordimaaks ning maaüksusteks, mis liidetakse piirnevate kinnisasjade koosseisu. Maareformi käigus tekkivad katastriüksused liidetakse piirnevate kruntide Tanuma tee 29, 29a ja Ajataguse tee 51 koosseisu. Selle tulemusena moodustatakse kolm elamumaa krunti, millede suurused on võrdsed või ligilähedased üldplaneeringus ette nähtud kruntide suurustele.

Tulenevalt detailplaneeringu lahenduse ühest eesmärgist ehk suurendada seni reformimata maa arvelt moodustatavate elamumaa kruntide suurusi on kehtestatav detailplaneeringu lahendus valla ruumilisi arengusuundi järgiv, ega kaldu kõrvale üldplaneeringus ja teistes valla strateegilise arengu dokumentides seatud eesmärkidest.

Antud asukohas üksikelamute ning neid teenindavate abihoonete kavandamine on kooskõlas Jõelähtme valla arenguperspektiivi ja -eesmärkidega ning Jõelähtme vald saab endale juurde elanikke. Planeeringuala paikneb elamupiirkonnas, kus planeeringuga kavandatu sobitub olemasolevasse keskkonda ning järgib varem kujundatud asustusstruktuuri ja hoonestuslaadi.

Kehtestamise korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem